Shai
Shai (misr. Š3j) — Misr mifologiyasida uzum, uzum hosili xudosi. Taqdir hamda insonning homiysi xudosi. Shai nafaqat Xudoning ismi, balki taqdir va qismatni ham anglatardi. Yunon moira yoki Rim parklaridan farqli oʻlaroq, u faqat buyuk xudolarning, xususan, Tot xudosining vositachisi edi. Shai inson umrining davomiyligini belgilab berdi. U Mesxenet bilan birgalikda insonning xatti-harakatlarini kuzatdi va keyingi hayotidagi sudda Buyuk Enneada xudolariga barcha ishlarini aytib berdi. Agar keyingi hayot sudi marhumni gunohsiz deb tan olsa, Shai uning ruhini Ialu dalalariga kuzatib qoʻyardi. Shai antropomorfik koʻrinishga ega edi. U ayniqsa, Assiutdan 5,5 km janubda, Nilning g'arbiy qirgʻogʻida joylashgan Shasxotepeda (yunoncha Ipsel, arabcha Shutb) hurmatga sazovor boʻlgan.